CELEX: 52008PC0838
Language: bg
Date: 2008-12-03
Title: Предложение за регламент на европейския Парламент и на Съвета за изменение на Регламент (ЕО) № 1080/2006 относно Европейския фонд за регионално развитие по отношение на допустимостта на инвестиране в енергийна ефективност и енергия от възобновяеми източници в жилищното строителство

Важна правна забележка

|

52008PC0838

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 3.12.2008COM(2008) 838 окончателен2008/0245 (COD)Предложение заРЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТАза изменение на Регламент (ЕО) № 1080/2006 относно Европейския фонд за регионално развитие по отношение на допустимостта на инвестиране в енергийна ефективност и енергия от възобновяеми източници в жилищното строителствоОБЯСНИТЕЛЕН МЕМОРАНДУМ1. Контекст на предложението |110 | Основания и цели на предложението С цел справяне с финансовата криза Комисията предприе инициативата да предложи на държавите-членки рамка, насочена към стимулиране на реалната икономика[1]. Тази утвърдена от държавите-членки инициатива впоследствие намери конкретен израз в Европейския план за икономическо възстановяване[2], в който, наред с останалото, се предлага предприемане на действия в областите от приоритетно значение в Лисабонската стратегия. По отношение на енергетиката специално внимание се отделя на подобряването на енергийната ефективност в сградите. Поради това държавите-членки се насърчават да реорганизират своите оперативни програми по структурните фондове, за да предоставят по-голям дял на инвестирането в енергийна ефективност, включително при финансиране на социални жилища. За осъществяването на тази цел е необходимо изменение в настоящата нормативна рамка. |120 | Общ контекст Увеличаване на енергоспестяващото инвестиране в сградите допринася за укрепване на потенциала на Европа за устойчив растеж, насърчаване на конкурентоспособността на ЕС, подобряване на съществуващото ноу-хау в сферата на енергийната ефективност и енергията от възобновяеми източници, както и за напредък в постигането на целите на Европейската енергийна стратегия. Освен това публичните инвестиции, насочени към домакинствата с ниски доходи, потвърждават солидарността и са гаранция за социалното сближаване в настоящия период. Въпреки че жилищното строителство не попада в компетенциите на Общността, различните политики на ЕС оказват влияние върху него. Решението да се окаже подкрепа на енергоспестяващото инвестиране в сградите, включително строителството на социални жилища, е от компетенциите на държавите-членки. Неотдавна по време на неформалната си среща, проведена в Марсилия на 24 ноември 2008 г., министрите, отговарящи за жилищната политика, подчертаха значимостта и нуждата от такава подкрепа. В настоящото положение на първо място е важно да се позволи използването на финансовата подкрепа от страна на ЕС за този вид инвестиране, като на държавите-членки се предостави подходящият правен инструмент и впоследствие се гарантира подходящото му използване от тяхна страна. Освен това публичната подкрепа, съфинансирана от ЕС, следва да се ограничи само до най-нуждаещите се домакинства. Предвиденото предложение насърчава инвестирането в областите на енергийната ефективност и на енергията от възобновяеми източници, което представлява един от съществените елементи на стратегията на Европейския съюз в областта на енергетиката и изменението на климата, и заедно с тази стратегия представлява интервенция от приоритетно значение в рамките на Европейския фонд за регионално развитие. |130 | Съществуващи разпоредби в рамките на предложението По силата на съществуващата нормативна рамка подкрепените от ЕФРР интервенции в жилищния сектор, включително за енергийна ефективност, са предназначени единствено за държавите-членки, присъединили се към Европейския съюз на 1 май 2004 г. или след тази дата, и при условията, определени в член 7, параграф 2 от Регламент (ЕО) № 1080/2006. |140 | Съвместимост с други политики и цели на Съюза Предложението е изцяло съвместимо с целите на политиките на ЕС в областта на околната среда, на енергийната ефективност и на енергията от възобновяеми източници, и подкрепя постигането на целите, залегнали в Директива 2002/91/ЕО относно енергийните характеристики на сградите[3], Директива 2006/32/ЕО относно ефективността при крайното потребление на енергия и осъществяване на енергийни услуги и за отмяна на Директива 93/76/ЕИО на Съвета[4] и в предложението за Директива на Европейския парламент и на Съвета за насърчаване на използването на енергия от възобновяеми източници[5]. |2. Консултация със заинтересованите страни и оценка на въздействието |Консултация със заинтересованите страни |211 | Методи на консултиране, основни целеви сектори и общ профил на участниците в консултацията На две заседания на Координационния комитет на фондовете, проведени на 24 септември 2008 г. и на 21 октомври 2008 г., бе предоставена възможността да се разгледа разширяването на обхвата на позволената в рамките на регламента гъвкавост посредством указания за допустимостта по отношение на енергийната ефективност и енергията от възобновяеми източници в строителството (указания COCOF № 08/0034/02). |212 | Обобщение на отговорите и на начина, по който са взети предвид От проведените консултации стана ясно, че държавите-членки считат, че решенията, основани на тълкуването на Регламент № 1080/2006, не са адекватни. |Събиране и използване на експертни становища |229 | Не бяха необходими външни експертни становища. |230 | Оценката на въздействието Настоящото предложение допълва поредицата от нерегулаторни изменения, целящи да гарантират, че всички държави-членки могат изцяло да се възползват от съществуващите възможности за съфинансиране в рамките на ЕФРР и на Кохезионния фонд (указание на COCOF № 08/0034/02). С него се разширява приложното поле на допустимостта на разходите за жилищно строителство, за да се позволи и улесни допълнително инвестиране, което не би било възможно без изменение в съществуващата нормативна рамка. |3. Правни елементи на предложението |305 | Обобщение на предложеното действие Целта на предложеното изменение на Регламент (ЕО) № 1080/2006 относно Европейския фонд за регионално развитие е да позволи и улесни инвестирането в енергийна ефективност и енергия от възобновяеми източници в сектора на жилищното строителство във всички държави-членки. За да бъдат постигнати значими икономически резултати, е важно този вид инвестиране да не става непоследователно и в отделни случаи, а в рамката на схема, установена от националните публични органи на подходящото равнище. Тази схема би могла да бъде например схема за държавни помощи или програма за обществени строителни дейности в широк мащаб. Също така е от съществено значение при интервенциите в рамките на политиката за сближаване усилията да бъдат насочени там, където има нужда от обществена намеса, в случая — в полза на домакинствата с ниски доходи. Тъй като за тях не съществува определение на равнище ЕС, държавите-членки трябва да прилагат национални определения, основаващи се на действащите национални разпоредби. |310 | Правно основание Правилата за допустимост, приложими по отношение на сектора на жилищното строителство, са определени в член 7 от Регламент (EО) № 1080/2006 на Европейския парламент и на Съвета относно Европейския фонд за регионално развитие и за отмяна на Регламент (ЕО) № 1783/1999. |329 | Принцип на субсидиарност Предложението е в съответствие с принципа на субсидиарност, доколкото цели оказване на подкрепа на държавите-членки чрез промени, които засилват тяхната роля в рамките на поделеното управление на фондовете. Освен това с подготвеното предложение на държавите-членки се позволява да създадат рамка за публичната подкрепа по начин, който те считат за най-подходящ, и да използват националните определения за определяне на домакинствата с нисък доход. |Принцип на пропорционалност Предложението е в съответствие с принципа на пропорционалност поради следната(ите) причина(и): |331 | Предложението съответства на принципа на пропорционалност, тъй като се ограничава до определянето на критерии за допустимост във всички държави-членки по отношение на ЕФРР за енергоспестяващи инвестиции в сектора на жилищното строителство, предназначени за домакинствата с ниски доходи, без да определя допълнителни условия. |332 | С предложението се предоставя допълнителна възможност за инвестиционна дейност в държавите-членки в полза единствено на нуждаещите се от обществена подкрепа. |Избор на инструменти |341 | Предложени инструменти: регламент. |342 | Други средства не биха били подходящи по следната (следните) причина (причини): Комисията вече е разгледала съществуващите съгласно действащото законодателство граници. Дори и при най-гъвкаво тълкуване, настоящите правила, определящи ограничена допустимост на разходите, не позволяват значителни инвестиции в сектора на жилищното строителство във всички държави-членки. |4. Отражение върху бюджета |409 | Предложението няма отражение върху бюджета на Общността. |2008/0245 (COD)Предложение заРЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТАза изменение на Регламент (ЕО) № 1080/2006 относно Европейския фонд за регионално развитие по отношение на допустимостта на инвестиране в енергийна ефективност и енергия от възобновяеми източници в жилищното строителствоЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейскaтa общност, и по-специално член 162 от него,като взеха предвид предложението на Комисията[6],като взеха предвид становището на Европейския икономически и социален комитет[7],като взеха предвид становището на Комитета на регионите[8],в съответствие с процедурата, предвидена в член 251 от Договора,като имат предвид, че:(1) С оглед насърчаване на потенциала на Европа за устойчиво развитие в дългосрочен план Комисията прие съобщение относно Европейския план за икономическо възстановяване[9], в което се разглежда значимостта на инвестиране за подобряване на енергийната ефективност на сградите, включително в сектора на жилищното строителство.(2) Европейският фонд за регионално развитие подкрепя интервенциите в сектора на жилищното строителство, включително в енергийната ефективност, единствено в полза на държавите-членки, присъединили се към Европейския съюз на 1 май 2004 г. или след тази дата, когато са изпълнени условията, определени в член 7, параграф 2 от Регламент (EО) № 1080/2006 на Европейския парламент и на Съвета от 5 юли 2006 г. относно Европейския фонд за регионално развитие и за отмяна на Регламент (ЕО) № 1783/1999[10]. Подкрепата за инвестиране в енергийна ефективност и енергия от възобновяеми източници в сектора на жилищното строителство следва да бъде достъпна за всички държави-членки.(3) Следва да бъде предоставена подкрепа за инвестициите, осъществявани в рамките на публични схеми, отговарящи на целите на Директива 2006/32/ЕО на Европейския парламент и на Съвета относно ефективността при крайното потребление на енергия и осъществяване на енергийни услуги и за отмяна на Директива 93/76/ЕИО на Съвета[11].(4) За да се гарантира, че са изпълнени целите за икономическо и социално сближаване, определени в член 158 от Договора за ЕО, интервенциите следва да бъдат насочени към домакинствата с ниски доходи, така както са определени в действащото национално законодателство.(5) Поради това Регламент (ЕО) № 1080/2006 следва да бъде съответно изменен.ПРИЕХА НАСТОЯЩИЯ РЕГЛАМЕНТ:Член 1Член 7 от Регламент (ЕО) № 1080/2006 се изменя, както следва:1. След параграф 1 се добавя следният параграф 1а:„1a Разходи за подобряване на енергийната ефективност и използване на енергия от възобновяеми източници в съществуващи жилища в полза на домакинства с ниски доходи се допускат за всички държави-членки.“2. Уводното изречение на параграф 2 се заменя със следния текст:„Разходи за жилищно строителство, с изключение на разходите за енергийна ефективност и използване на енергия от възобновяеми източници, както са определени в параграф 1а, се допускат само за държави-членки, присъединили се към Европейския съюз на 1 май 2004 г. или след тази дата, когато са изпълнени следните условия:“Член 2Настоящият регламент влиза в сила на двадесетия ден след деня на публикуването му в Официален вестник на Европейския съюз .Настоящият регламент е задължителен в своята цялост и е пряко приложим във всички държави-членки.Съставено в Брюксел на […] година.За Европейския парламент За СъветаПредседател Председател [1] COM(2008) 706.[2] COM(2008) 800.[3] OВ L 1, 4.1.2003 г., стр. 65.[4] OВ L 114, 27.4.2006 г., стр. 64.[5] COM(2008) 19, 23.1.2008 г.[6] ОВ C […], […] г., стр. […].[7] ОВ C […], […] г., стр. […].[8] ОВ C […], […] г., стр. […].[9] COM(2008) 800, 26.11.2008 г.[10] OВ L 210, 31.7.2006 г., стр. 1.[11] OВ L 114, 27.4.2006 г., стр. 64.